**Dobitnici grantova u okviru projekta „Promocija različitosti i jednakosti u Bosni i Hercegovini“ od juna do septembra 2020. godine**

Na osnovu objavljenog poziva za dodjelu grantova „Podrška lokalnim organizacjama civilnog društva za mjere borbe protiv diskriminacije tokom pandemije izazvane COVID-19“ koji je bio objavljen u okviru zajedničkog programa Evropske unije i Vijeća Evrope „Horizontal Facility za Zapadni Balkan i Tursku II“ a u sklopu projekta „Promocija različitosti i jednakosti u Bosni i Hercegovini“ dodjeljena su tri granta.

Cilj ovog poziva je bilo finansiranje posebnih mjera za uključivanje i borbu protiv nejednakosti ranjivih grupa, i/ili podizanje svijesti protiv govora mržnje koji je usmjeren na ove grupe u specifičnom kontekstu širenja COVID-19 virusa u zemlji.

Grantovi su dodjeljeni slijedećim organizacijama civilnog društva:

1. [Udruženje žena Romkinja "Bolja Budućnost"](https://www.bolja-buducnost.org/index.php/bs/)

Lokalna zajednica: Tuzla

Period implementacije: juni – avgust 2020. godine

Dodjeljeni iznos: 10.000 EUR

1. [Asocijacija za dijalog u prodici i društvu "Mali koraci"](https://malikoraci.com/blog/)

Lokalna zajednica: Sarajevo

Period implementacije: juni – septembar 2020. godine

Dodjeljeni iznos: 10.000 EUR

1. [Udruženje građana "Mikro mreža"](https://www.micromreza.com/)

Lokalna zajednica: Gradiška

Period implementacije: juni – septembar 2020. godine

Dodjeljeni iznos: 9.489,09 EUR

Dobitnici granta “Bolja Budućnost” su napravili dokumentarni film “[Žene romkinje u Bosni i Hercegovini](https://www.youtube.com/watch?v=VonRjPqFX9s)” koji predstavlja pozitivne primjere pet uspješnih žena i djevojčica Romkinja. Film je pogledao veliki broj gledalaca na društvenim mrežama, web portalima i TV stanicama u Bosni i Hercegovini (RTV kantona Tuzla, TV Slon, Hayat TV) kao i u Srbiji (TV Vojvodina i Radio televizija Srbija). Pored toga, film je predstavljen u dvije romske zajednice (Kiseljak i Tuzla).

Dobitnici granta “Bolja Budućnost” su također emitovali i tri radio emisije na: BH Radio 1, Radio Tuzlanskog kantona i na Radio 7, gdje se diskutovalo o nasilju nad Romkinjama i govoru mržnje usmjerenom prema romskoj populaciji tokom COVID - 19 perioda.

U svrhu borbe protiv rodno zasnovanog nasilja, govora mržnje i diskriminacije romske populacije, Bolja Budućnost je napravila i [distribuirala 100 postera i 500 flajera](https://www.facebook.com/100002156296601/posts/3163491183732727/?extid=0&d=n) na romskom i lokalnom jeziku, za romsku zajednicu u Tuzli.

Dobitnici granta “Mali koraci” su napravili i prikazali šest TV emisija na domaćem kanalu FACE TV, gdje su diskutovali o [govoru mržnje generalno](https://www.youtube.com/watch?v=AdznmlaVxKc), njegovom uticaju i stimatizaciji marginaliziranih grupa (kao što su [LGBTI osobe](https://www.youtube.com/watch?v=fguHWdOa-a8&t=1524s), [osobe inficirane virusom COVID-19, itd.](https://www.youtube.com/watch?v=e_JmMjd0vJo&t=6s)). Dvije emisije ( [o Romima](https://www.youtube.com/watch?app=desktop&v=seFw12FaKr4) i [ženama](https://www.youtube.com/watch?app=desktop&v=232cbUggD9o&t=210s)) su titlovane na romski jezik.

Pored toga, dobitnci granta “Mali koraci” su organizovali šest online okruglih stolova, sa mladima i osobama koje su prve reagovale u toku pandemije, gdje su diskutovali o efektima COVIDa -19 na već marginalizirane grupe.

Glavne aktivnosti implementirane u sklopu dodjeljenog granta organizacije „Mikro Mreža“ uključile su kreiranje i distribuiranje sedam kratkih dokumentaraca i članaka koji se tiču efekata govora mržnje, diskriminacije i virusa COVID-19, na ranjive grupe kao što su [Romi](https://www.youtube.com/watch?v=JWoiRk5ADKA&t=9s), [migranti](https://www.youtube.com/watch?v=UGsPznfZ1Fc&feature=emb_title), [konstitutivne manjine](https://www.youtube.com/watch?v=MZkOmkCCU1o&feature=emb_title), [osobe sa invaliditetom](https://www.youtube.com/watch?v=yK1D4kV7vFA&t=558s) , [LGBTI osobe](https://www.youtube.com/watch?v=6hH2Sb0k9oY&t=22s), kao i žrtve [porodičnog nasilja](https://www.youtube.com/watch?v=0Ys8M0l7JEE&feature=emb_title).

Ovi dokumentarci/članci su bili objavljeni širom Bosne i Hercegovine na web portalima, štampanim medijima i društvenim mrežama.

U konačnici, sva tri granta su došla do velikog broja građanki i građana, između ostalog kroz:

* 105 medijskih izvještavanja/akcija
* TV – 13 prikazivanja na lokalnim, entitetskim i državnim TV stanicama u Bosni i Hercegovini i Srbiji (Face TV, Hayat, RTV tuzlanskog kantona, TV Slon, BN, Vojvodina TV i Radio TV Srbija)
* Radio – 3 emitovanja na lokalnim i državnim radio stanicama (BH radio, Radio 7 i RTV tuzlanskog kantona)
* 14 snimljenih dokumentaraca
* Facebook, Twitter i YouTube – 136.043 pregleda
* Facebook – 233 dijeljenja
* Novine – 2 članka
* Javno prikazivanje dokumentarnog filma u romskoj zajednici

Za više informacija o aktivnostima, možete posjetiti [web stranicu](https://www.coe.int/en/web/sarajevo) Kancelarije Vijeća Evrope u Sarajevu, [Facebook](https://www.facebook.com/coeantidiscrimination/) i [Twitter](https://twitter.com/coe_antidiscrim?lang=en) stranice [Odjela za borbu protiv diskriminacije](https://www.coe.int/en/web/inclusion-and-antidiscrimination) Vijeća Evrope, kao i stranice na društvenim mrežama dobitnika granova [Bolja Budućnost](https://fr-fr.facebook.com/boljabuducnost.1/?ref=page_internal), [Mali Koraci](https://www.facebook.com/stepsassoc/?fref=mentions&__tn__=K-R) i [Mikro Mreža](https://www.facebook.com/micromreza/).